Mooimaaksessie – Zuannè-Marié (47): 'Dit was die begin van die verandering waarna ek gesmag het'
JY LEES NOU Mooimaaksessie – Zuannè-Marié (47): 'Dit was die begin van die verandering waarna ek gesmag het'
Zuannè-Marié Joubert (47) is ’n verpleegster en skrywer van Pretoria. Sy was lus vir verandering en dié mooimaaksessie was net een van die veranderinge wat sy aangebring het.
Zuannè-Marié Joubert se voor- en ná-foto
Wat sê Zuannè-Marié?
Waarom het jy besluit op ’n 'makeover' vir jouself?
Ek was lus vir ’n verandering in my lewe - my hare, my klere, my gewig, my werk, my omstandighede. Die enigste ding wat ek dadelik kon verander was my haarstyl. Toe gryp ek ’n skêr twee dae voor my 47ste verjaardag en sny my lang hare sommer self kort - baie kort - net om aan myself en almal te bewys ek bedoel wat ek sê.
Klassiek. Daar is klere in my kas wat dekades oud is en ek kan dit steeds vandag dra. Ek het geleer dat ek meer moet speel met styl en flirt met iets meer uitdagend.
Ja! Ek dra baie min grimering, gewoonlik net lipstiffie en maskara. Ek het nie besef ’n bietjie meer grimering kan my pragtig, maar steeds natuurlik laat lyk nie.
Glad nie moeilik nie. Ek het sommer dadelik vir my klere begin koop met bietjie meer oemf en panache. Dit is nie altyd nodig om ’n 'streng' baadjie-pak werk toe te dra nie, ’n vleiende rok is ook aanvaarbaar.
Sommer baie. Dit was die begin van die verandering waarna ek gesmag het!
Zuannè-Marié het die mooiste gesigvorm en pragtige hoë wangbene. Ek het die are onder haar oë ligter gemaak om haar oë ’n varser voorkoms te gee.
Ons het vir Zuannè-Marié elegante swart gekies met ’n mooi onderbaadjie van kant. Ons het ook ’n sagte pink rok uitgekies wat ’n stylvolle, tog sagte voorkoms gegee het.
Zuannè-Marié is ook ’n skrywer (sy het ’n boek geskryf oor straatkinders) en wou graag ’n foto hê om agter op haar nuwe boek te sit. Daarom het ons stylvolle foto's geneem en die klere wat ons gekies het het dít gekomplementeer.
Mooimaaksessie-pakkette Kyk na al die vorige mooimaaksessies HIER